व्यवसायियों ने की पूर्ण शराबबंदी की मांग
पटना | वित्तीयवर्ष 2016-17 के लिए नई उत्पाद नीति-2015 का विरोध प्रखर होता जा रहा है। पटना जिला विदेशी शराब खुदरा विक्रेता संघ के सचिव चंद्रशेखर ने संघ की ओर से मांग की है कि व्यापक जनहित में पूर्ण शराबबंदी 1 अप्रैल, 2016 से ही लागू हो। पटना जिला शराब व्यवसायी संघ ने गुरुवार को धरना दिया। शुक्रवार से अलग-अलग जिलों से आकर शराब विक्रेता गर्दनीबाग स्थित धरनास्थल में धरना देंगे एवं विरोध प्रदर्शन करेंगे। शुक्रवार को हाजीपुर, मुजफ्फरपुर एवं समस्तीपुर के शराब व्यवसायी धरना देंगे। यह क्रम 31 दिसंबर तक जारी रहेगा।
hin_Deva hin_Deva